Այդ քաոսի մեջ նրանք տեսնում են մեր պետության թուլությունը, անկառավարելիությունը: Եվ այդ իրավիճակում նրանք օգտագործում են ագրեսիան: Մեր պետության ղեկավարությունը պետք է շատ մեծ ուշադրություն դարձնի անվտանգության հարցերին, քանի որ հակառակորդը շարունակում է ամրապնդել իր պաշտպանական համակարգը: Այդ իսկ պատճառով էլ մենք թուլանալու իրավունք չունենք: Իսկ կառավարությունը պետք է գործի լիարժեք, որպեսզի հակառակորդը մեր երկրում տեղի ունեցած փոփոխություններից հետո չտեսնի նահանջ օրենքներից, հայրենասիրության, ռազմական հնարավորությունների անկում: